Raporti Gjendja e Nënave në Botë
Tre milionë foshnje vdesin në muajin e parë të jetës
Organizata humanitare Save the Children ka publikuar raportin e saj vjetor mbi Gjendjen e Nënave në botë. Ajo thotë se pavarësisht nga përparimi i bërë në reduktimin e vdekjeve të nënave dhe fëmijëve, çdo vit, tre milion foshnje vdesin brenda muajit të parë të jetës. Shumë prej tyre jetojnë vetëm disa orë. Presidentja dhe shefja ekzekutive e organizatës Save the Children, Carolyn Miles thotë se ekziston një bindje e përhapur dhe e gabuar se mund të bëhet pak për të shpëtuar jetën e të porsalindurve në vendet në zhvillim. Si rezultat, shumë foshnje vdesin. Ka disa arsye përse kjo ditë është kaq e rrezikshme. Miles thotë se një rajon në botë dallohet për vdekshmërinë më të lartë të foshnjeve. 40 përqind e vdekjeve të foshnjeve në ditën e pare janë në Afrikën nën-Sahariane. Raporti i organizatës Save the Children thotë se ka katër ndërhyrje të thjeshta që mund të ndryshojnë situatën – secila prej tyre kushton mes 13 centësh dhe 6 dollarëve. E para, injeksionet me steroide mund të përdoren për grate që janë në rrezik të lindjeve të parakohshme për të pakësuar vështirësitë e foshnjes me frymëmarrjen. Pajisjet e reanimacionit mund të shpëtojnë jetën e foshnjeve që nuk marrin frymë në lindje, ndërsa injeksionet me antibiotikë mund të trajtojnë të porsalindurit me sepsis dhe pneumoni. Rekomandimi i fundit parandalon infeksionet e kërthizës. Raporti Gjendja e Nënave në Botë radhit Finlandën si vendin më të mire për të qënë nënë. Ajo pasohet nga Suedia, Norvegjia, Islanda, Danimarka, Hollanda, Spanja, Belgjika, Gjermania dhe Australia. Ndërsa Shtetet e Bashkuara:s: Në fakt, Shtetet e Bashkuara janë të parat ndër vendet e industrializuara që kanë numrin më të lartë të vdekjeve të foshnjeve në ditën e pare, pasuar nga Kanadaja dhe Zvicra.